ব্যাঙ্গালোর বিশ্ববিদ্যালয়
ব্যাঙ্গালোর বিশ্ববিদ্যালয় (বিইউ) ভারতের কর্ণাটকের ব্যাঙ্গালোর শহরের একটি রাজ্য সরকারি বিশ্ববিদ্যালয়। এটি ১৯৬৪ সালে প্রতিষ্ঠিত হয়। বেঙ্গালুরু বিশ্ববিদ্যালয় কর্তৃক ১৩৩ টি স্নাতক কলেজ অনুমোদিত রয়েছে। বিশ্ববিদ্যালয়টি ভারতীয় বিশ্ববিদ্যালয়সমূহের সমিতি (এআইইউ) ও কমনওয়েলথ বিশ্ববিদ্যালয় সমিতির (এসিইউ) একটি অংশ, এবং বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদিত। ব্যাঙ্গালোর বিশ্ববিদ্যালয় নতুন গ্রেডিং (মান) ব্যবস্থার অধীনে ২০১৬ সালে ন্যাক দ্বারা "এ" গ্রেডে স্বীকৃত হয়েছিল। ব্যাঙ্গালোর বিশ্ববিদ্যালয়ের কিছু মহাবিদ্যালয় নিয়ে ২০১৭ সালে বেঙ্গালুরু সিটি বিশ্ববিদ্যালয় ও বেঙ্গালুরু নর্থ বিশ্ববিদ্যালয় প্রতিষ্ঠা করা হয়েছিল।